पाएं अपने शहर की ताज़ा ख़बरें और फ्री ई-पेपरडाउनलोड करें
अंबाला. तेज अंधड और बारिश ने शुक्रवार को फिर तबाही मचाई। चरखी दादरी के बाजारों में दुकानों के शीशे के गेट टूट गए। एक टेलीफोन कंपनी का टावर भी गिर गया। अम्बाला यमुनानगर व कुरुक्षेत्र में अंधड़ की वजह से 400 से अधिक बिजली के खंबे गिर गए। अब कई कालोनियों अंधेरा छाया हुआ है। कुरुक्षेत्र व अम्बाला में लोगों ने बिजली की बहाली के लिए कई जगह जाम लगा दिए।
1500 से अधिक पेड़ गिरे, महिला की मौत चरखी-दादरी, बाढड़ा, अम्बाला व कुरुक्षेत्र में 1500 सौ से अधिक पेड़ टूट कर सड़कों पर गिर गए। इससे कई मार्गो पर यातायात अवरुद्ध रहा। हिसार में पेड़ के गिरने से 3 वाहन दब गए। उधर, मुस्तफाबाद में 40 वर्षीय महिला कमलेश रानी की पेड़ गिरने से मौत हो गई। पिहोवा में एक राइस मिल और एक पोल्ट्री फॉर्म भी आंधी की चपेट में आने से गिर गए। शाहाबाद में शहीद ऊधमसिंह की प्रतिमा क्षतिग्रस्त हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn